L 146/18 Euroopan unionin virallinen lehti 8.6.2007 KOMISSION ASETUS (EY) N:o 636/2007, annettu 7 päivänä kesäkuuta 2007, neuvoston asetuksen N:o 79/65/ETY liitteestä poikkeamisesta Romanian piirien osalta EUROOPAN YHTEISÖJEN KOMISSIO, joka ottaa huomioon Bulgarian ja Romanian liittymissopimuksen, ottaa huomioon Bulgarian ja Romanian liittymisasiakirjan ja erityisesti sen 41 artiklan 1 kohdan, sekä katsoo seuraavaa: (1) — Verkoston luomisesta Euroopan talousyhteisön maatilo- jen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY (!) liitteessä esitetään luettelo kyseisen asetuksen 2 artiklan d alakohdassa tarkoitetuista piireistä. (2) — Romania jaetaan kyseisen liitteen mukaan kahdeksaan piiriin. Romania olisi asetuksen N:o 79/65/ETY sovelta- miseksi katsottava Romanian pyynnöstä yhdeksi piiriksi sen Euroopan unioniin liittymistä seuraavina kolmena ensimmäisenä vuonna, jotta realistisen valintasuunnitel- man määrittely olisi helpompaa. (3) — Tässä asetuksessa säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon mukaiset, ON ANTANUT TÄMÄN ASETUKSEN: 1 artikla Poiketen siitä, mitä asetuksen N:o 79/65/ETY liitteessä sääde- tään, Romania muodostaa kyseisen asetuksen soveltamiseksi yh- den piirin 31 päivään joulukuuta 2009 asti. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan tilikaudesta 2007. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 7 päivänä kesäkuuta 2007. Komission puolesta Mariann FISCHER BOEL Komission jäsen (') EYVL 109, 23.6.1965, s. 1859/65. Asetus sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).